**У С Т А В**

**на Народно читалище “ Народни будители1926”**

**сeло Сапарево, община Сапарева баня, област Кюстендил**

**Основано на 1 ноември 1926 година**

Мисия: Да съхранява националното културно наследство и родовата памет, да е проводник на гражданското общество, да привлича младите и обществено ангажирани хора от района, като подпомага създаването на благоприятна среда за културна, творческа и образователна изява.

ГЛАВА ПЪРВА

ОБЩИ ПОЛОЖЕНИЯ

Чл.1: С този устав, съобразен със Закона за народните читалища /Доп.ДВ.бр.42 от 2009 година/, се уреждат основните положения на вътрешнонормативната уредба на читалището, в зависимост от условията, при които се развива неговата дейност.

Чл.2: Наименованието на народното читалище e: “Народни будители1926”

Чл.3: Седалище на читалището: село Сапарево, община Сапарева баня, област Кюстендил, ул. Христо Ботев”N:24

Чл.4: Народно читалище”Народни будители 1926” e самоуправляващо се българско културно-просветно сдружение в населеното място. В неговата дейност могат да участват всички физически лица, без оглед на ограничения на възраст, пол, политически и религиозни възгледи,етническо самосъзнание.

Чл.5: Народно читалище”Народни будители1926” – село Сапарево е юридическо лице с нестопанска цел след вписването му в съответния регистър на Кюстендилски окръжен съд.

Чл.6: Народно читалище”Народни будители1926” осъществява дейността си съобразно Закона на народните читалища и този Устав.

ГЛАВА ВТОРА: ЦЕЛИ И ДЕЙНОСТИ

Чл.7./I/ Целите народното читалище са да задоволява потребностите на гражданите свързани със:

1.развитие и обогатяване на културния живот, социалната и образователна дейност в населеното място, където осъществява дейността си:

2.запазване на обичаите и традициите на българския народ:

3.разширяване на знанията на гражданите:

4.възпитаване и утвърждаване на националното самосъзнание:

5.осигуряване на достъп до информация.

/II/ Читалището осъществява целите си като извършва основни дейности, като:

1.Уреждане и поддържане на библиотека.

2.Развиване и обогатяване на културния живот,социалната и образователна дейност в населеното място.

3. Организиране на школи, кръжоци, курсове, празненства,концерти,чествания и младежки дейности

4.Събиране и разпространяване на знания за родния край.

Чл.8:Народно читалище”Народни будители1926” няма право да предоставя собствено или Народно читалище”Народни будители1926”

1.хазартни игри

2.дейност на нерегистрирани по Закона за вероизповеданията религиозни общности и юридически лица с нестопанска цел на такива общности

3.постоянно ползване от политически партии и организации

4. на председателя, секретаря,членовете на настоятелството и проверителната комисия

Чл.9: Народно читалище”Народни будители1926” може да се сдружава с други читалища за постигане на своите цели, за провеждане на съвместни дейности и инициативи при условия и по реда на закона за читалищата.

Народно читалище”Народни будители1926”

ГЛАВА ТРЕТА: ЧЛЕНОВЕ НА ЧИТАЛИЩЕТО

Чл.10.Читалището има индивидуални , колективни, почетни членове

/1/.Индивидуалните членове са български граждани.Те биват действителни и спомагателни

I.Действителни членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани

II. Спомагателни членове са лица до 18 години, които нямат право да избират и да бъдат избирани: те имат право на съвещателен глас

/2/.Колективни членове на читалището могат да бъдат

1.Професионални организации

2.Стопански организации

3.Търговски дружества

4. Кооперации и сдружения

5.Културни-просветни и любителски клубове и творчески колективи

Колективните членове на читалището съдействат за осъществяване целите на читалището, подпомагат дейността, поддържането и обогатяването на материалната база и имат право на съвещателен глас в общото събрание.

/3/. Почетни членове на читалището могат да бъдат български и чужди граждани с изключителни заслуги към читалището.

ГЛАВА ЧЕТВЪРТА : ОРГАНИ НА УПРАВЛЕНИЕ

Чл.11./I/: Върховен орган на читалището е общото събрание

1. Общото събрание се състои от всички членове на читалището, имащи право на глас
2. Общото събрание:

a/ Изменя и допълва Устава.

б/ Избира и освобождава членове на настоятелството, проверителната комисия и председателя.

в/Приема вътрешните актове,необходими за дейността на читалището

г/ Взема решения за членуване или прекратяване на членството в Читалищно сдружение

д/ Приема бюджета на читалището.

з/Приема годишния отчет до 30 март на следващата година

и/ Определя размера на членския внос

к/ Отменя на органите на читалището

л/ Взема решения за прекратяване на дейността на читалището

м/Взема решения за отнасяне до съда на незаконносъобразни действия на ръководството или на отделни читалищни членове

/2/Решенията на общото събрания са задължителни за другите органи на управление на читалището

Чл.12./1/Редовно общо събрание на читалището се свиква от Настоятелството най-малко веднъж годишно. Извънредно общо събрание може да бъде свиквано от решение на Настоятелството, проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събранието трябва да съдържа дневния ред, датата ,часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7 дни преди датата на провеждането.В същия срок на вратата на читалището и на общодостъпни места в селото,където е дейността на читалището,трябва да бъде залепена покана за събранието.

/3/ Общото събрание е законно, ако присъстват най-малко половината от имащите право на глас членове на читалището. При липса на кворум, събранието се отлага с един час. Тогава събранието е законно ,ако на него присъстват не по- малко от една трета от членовете при редовно общо събрание и по –малко от половината плюс един от членовете при извънредно общо събрание.

/ 4/Решенията по чл.11,ал.1,т.2,а,/г/,к/,л/ се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

/5/ Две трети от членовете на общото събрание на народното читалище “Народното читалище1926” могат да предявяват иск пред окръжен съд по седалището на читалището за отмяна на решение на общото събрание, ако то противоречи на закона или устава./

/6/Искът се предявява в едномесечен срок от узнаване на решението, но не по-късно от една година от датата на вземане на решението

/7/ Прокурорът може да иска от окръжен съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението , но не по –късно от една година от датата на вземане на решението.

Чл.13. Изпълнителен орган на читалището е:

Настоятелството,което се състои от пет членове, избрани за срок от три години. Същите да нямат роднински връзки по права и съребрена линия до четвърта степен

/1/Настоятелството на читалището:

1.Свиква общото събрание

2.Осигурява изпълненията на решенията на общото събрание

3.Изработва и внася в общото събрание проект за бюджета на читалището и утвърждава щата му

4.Подготвя и внася в общото събрание отчет за дейността на читалището

5.Утвърждава длъжностната характеристика на секретаря на читалището

/2/Настоятелството взема решение с мнозинство повече от половина на членовете си.

Чл.14./1/ Председателят на читалището е член на настоятелството и се избира от общото събрание за срок от 3 години

/2/Председателят:

1.организира дейността на читалището съобразно закона, устава и решенията на общото събрание

2.представлява читалището

3.свиква и ръководи заседанията на настоятелството и председателства общото събрание

4.отчита дейността си пред настоятелството

5,сключва и прекратява трудовите договори със служителите, съобразно бюджета на читалището и въз основа на решение на настоятелството

Чл.15./1/Секретарят на читалището е щатния организатор на дейността му. Същия работи по длъжностна характеристика. Секретарят се назначава на трудов договор съгласно КТ и може да се уволни само при спазване изискванията на КТ. След изтичане мандата на едно настоятелство договорът със секретаря не се прекратява.

/2/Секретарят на читалището участва във заседанията на настоятелството с право на съвещателен глас

/3/Секретарят представлява читалището заедно и поотделно с председателя

/4/ Секретарят не може да е в роднински връзки с членове на настоятелството и проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Чл.16./1/ Проверителната комисия се състои от трима членове,избрани за срок от 3 години./2/Членовете на проверителната комисия не могат да бъдат лица, които са в трудово –правни отношения с читалището или са роднини на членовете на настоятелството , на председателя или на

ГЛАВА ПЕТА : ИМУЩЕСТВО И ФИНАНСИРАНЕ НА ЧИТАЛИЩЕТО

Чл. 17 Читалището набира средства от:

1.членски внос

2.културно-просветна дейност

3.дарения и завещания

4.други приходи

Чл.18.Средствата на читалището могат да се използуват само за определените от устава цели

Чл.19 Членовете на настоятелството и проверителната комисия нямат право да се облагодетелстват със средства от направени разходи неотговарящи на основната цел на читалището.

Чл.20.Читалищното настоятелство изготвя годишен отчет за приходите и разходите, които се представят в общината на чиято територия се намира читалището.

Чл. 21. Председателят на читалището ежегодно в срок до 10 ноември представя на кмета на общината предложения за работа за своята дейност през следващата година.

Чл.22.Председателят на читалището представя ежегодно до 31 март пред кмета на общината и общински съвет доклад за осъществените читалищни дейности и изразходваниет от бюджета средства през годината.

ГЛАВА ШЕСТА:ПРЕКРАТЯВАНЕ НА ЧИТАЛИЩЕТО

Чл. 23. Читалището може да бъде прекратено по решение на общото събрание след вписване в регистъра на окръжен съд по седалището му.

Чл.24 читалището може да бъде прекратено с ликвидация или по решение на окръжен съд , ако дейността му противоречи на закона и устава или е налице трайна невъзможност читалището да действа.

ЗАКЛЮЧИТЕЛНИ РАЗПОРЕДБИ

ПАРАГРАФ ПЪРВИ: Читалището има кръгъл печат с два концентрирани кръга с надпис : Народно читалище “Народни будители 1926”, книга в средата, под нея надпис - с.Сапарево, обл. Кюстендил

ПАРАГРАФ ВТОРИ: Този устав е приет на редовно общо събрание на читалището, проведено на 10.05.2010 г., съобразно & 34 от ПЗР на ЗИД на Закона за народните читалища,обн. ДВ бр. 42 от 2009 г.